open-index/open-wikipedia-markdown huggingface dataset:
Նորվեգիայի կուսակցությունների ցանկ

Նորվեգիայի պետական կառավարումը իրականացվում է խորհրդարանի (Ստորտինգ) և թագավորի կողմից նշանակված վարչապետի ձևավորած կառավարության կողմից։ Սովորաբար վարչապետ է նշանակվում Ստորտինգում ամենաշատ պատգամավորական մանդատ ստացած քաղաքական ուժը։

Նորվեգիայի խորհրդարանը ձևավորվում է ուղղակի ընտրությունների միջոցով, որոնց մասնակցում են քաղաքական կուսակցությունները՝ հանդիսանալով օրենսդիր իշխանության ձևավորման առանցքը։

## Խորհրդարանական կուսակցություններ (2013)
Ներկայումս Ստորտինգում ներկայացված են 8 կուսակցություններ, որոնցից յոթը հաղթահարել են ընտրությունների նվազագույն 4 % շեմը վերջին ընտրություններում, սիկ ութերորդ կուսակցությունը, չնայած որ չի հաղթահարել նվազագույն շեմը, այնուամենայնիվ Օսլոյի տեղամասում մեկ մանդատ է ստացել։

Ստորև ներկայացված են Նորվեգիայի խորհրդարանական կուսակցությունների ցանկը.

## Արտախորհրդարանական կուսակցություններ
Ստորև ներկայացված են Նորվեգիայի արտախորհրդարանական կուսակցությունների ցանկը

## Չգործող կուսակցություններ
* Սոցիալ-դեմոկրատներ (): Հիմնադրվել է Թոշակառուների կուսակցության բաժանումից 1993 թվականին։ Գործնականում դադարել է գործունեությունը 2001 թվականից։
* Արդարության կուսակցություն (): Հիմնադրվել է 1997 թվականի մարտի 8-ին։ Հանդես է եկել հին գաղափարներից հրաժարվելու ուղղությամբ, քանի որ նրանցից ոչ ոք չի կարող լուծել երկրի խնդիրները։
* Նորվեգական ժողովրդական կուսակցություն (): Հիմնադրվել է 1999 դեկտեմբերին Զարգացման կուսակցության նախկին առաջնորդի կողմից։

## Ծանոթագրություններ

Կատեգորիա:Նորվեգիայի կուսակցություններ
Կատեգորիա:Ցանկեր:Նորվեգիա
Արմենոպուլոսի վեցամատյան

**Արմենոպուլոսի վեցամատյան**, բյուզանդական իրավունքի նորմերի ժողովածու։ Կազմել է Արմենոպուլոս Կոստանդինը մոտ 1345 թվականին։ Ժողովածուն պարունակում է քաղաքացիական և քրեական իրավունքի նորմեր և դատավարական դրույթներ, որոնք լայն կիրառություն ունեին Բյուզանդիայում։ Կայսրության կործանումից հետո «Վեցամատյանը» օգտագործվել է Թուրքիայում հունական եկեղեցական դատարանների կողմից՝ որպես քաղաքացիական գործերի ուղեցույց։ Հունաստանը թուրքական լծից անկախ հռչակվելուց (1822) հետո, 1828 թվականի դեկտեմբերի 15-ին, Հունաստանի պրեզիդենտ Ի․ Կապոդիստրիասի հատուկ հրամանագրով «Վեցամատյանն» ընդունվեց որպես քաղաքացիական իրավունքի օրենսդրության հիմք։ Այն մեծ դեր է խաղացել Բյուզանդիայում և Հունաստանում իրավագիտական մտքի զարգացման գործում։ Նրա նորմերից շատերը կիրառվել են նաև Բեսարաբիայում, Վալախիայում և Մոլդավիայում։ «Արմենոպուլոսի վեցամատյանն» առաջին անգամ լույս է տեսել 1540 թվականին, Փարիզում։

Կատեգորիա:Օրենսգրքեր
Աշխարհիկ հոգևորություն

**Աշխարհիկ հոգևորություն**, առանց կրոնի հիմունքների քարոզման հոգևոր փիլիսոփայության ուղղություն։ Աշխարհիկ հոգևորություն ընդգծում է անհատի զարգացումն, այլ ոչ թե նրա հարաբերությունը աստվածության հետ։ Աշխարհիկ հոգևորությունը կազմված է առաջին հերթին՝ կրոնական ենթատեքստից դուրս կյանքի իմաստի որոնման հիմնախնդրից, և երկրորդ հերթին՝ անհատի հարաբերությունը անմիջապես իր, այլոց և բնության նկատմամբ, ինչպես նաև այն ամենի, որի ըմբռնումը ամբողջականության կբերի։ Հաճախակի նշվում է, որ աշխարհիկ հոգևորության նպատակն է մարդու համար ապրել երջանիկ և/կամ օգնել այլոց։

Ամերիկացի փիլիսոփա Ռոբերտ Ս. Սոլոմոնի խոսքերով, *հոգևորությունը համընկնում է կրոնի հետ և այն անհամատեղելի է գիտության կամ գիտական աշխարհայացքի հետ։ Նատուրալիզացված հոգևորությունը առանց «անդրշիրիմյանի» անհրաժեշտության հոգևորականությունն է*։ Հոգևորությունը փիլիսոփայության նպատակներից մեկն է, միգուցե նաև՝ վերջնական նպատակը։ Հարավային Աֆրիկայի համալսարանի աստվածաբանության և կրոնի հետազոտության ինստիտուտի տնօրեն Քորնուել Վ Դու Թուան () կարծում է, որ աշխարհիկ հոգևորությունը առանձնահատուկ է այն բանով, որ շատ լավ համապատասխանում է աշխարհի վերաբերյալ ժամանակակից պատկերացնումներին, և այդ իսկ պատճառով համատեղելի է նույնիսկ բազմաթիվ հավատքների և ապրելակերպերի հետ, "անկածանքի" համատեղ փորձի միջոցով ստեղծելով հասարակություն։ Հոլանդացի մարդաբան Պետեր Վան դեր Վեերը պնդում է, որ աշխարհիկ հոգևորության կարևոր հատկանիշերից է համակեցության, համերաշխության ստեղծումն ունիվերսալ ճշմարտության հիման վրա։ Այդ «ունիվերսալ ճշմարտությունը»կարող է ամփոփվել աշխարհիկ կամ ոչ կրոնական աշխարհայացքի միջոցով, առանց «գերագույն ուժի» կամ «գերբնական ուժերի» կոնցեպտի անհրաժեշտության։

## Տես նաև
* Անթեիզմ

## Ծանոթագրություններ

## Գրականություն
* Դալայ լամա XIV // Կրոնից դուրս. Էթիկան ողջ աշխարհի համար

Կատեգորիա:Աշխարհիկ հոգևորություն
Ռոսքիլեի հաշտության պայմանագիր

**Ռոսքիլեի հաշտության պայմանագիր** (), հաշտության պայմանագիր, որ կնքվել է Դանիայի և Շվեդիայի միջև 1658 թվականի փետրվարի 26-ին (մարտի 8-ին) Դանիայի Ռոսքիլե քաղաքում։ Այդ պայմանագրով ավարտվել է 1657-1658 թվականների շվեդա-դանիական պատերազմը, որ սկսել էր Դանիայի և Նորվեգիայի միացյալ թագավորության արքա Ֆրեդերիկ III-ը։ Դանիան, որ պարտություն էր կրել Կառլ Գուստավի զորքերից, համաձայնում է մեծ տարածքներ զիջել։ Շվեդիային է անցնում մասնավորապես Սկոնե գավառը։ Բացի դրանից` Շվեդիան ազատվում է հարկերից, որ վճարում էր Էրեսուն նեղուցով առևտրական նավերի անցման համար։ Դանիան պարտավորվում էր նաև արգելել Բալթիկ ծովի նեղուցներով այն բոլոր երկրների անցումը, որոնք թշնամի էին Շվեդիային։

## Նախապատմություն
1658 թվականին Շվեդիայի արքա Կառլ Գուստավը, անցնելով Բելթ նեղուցը, գրավում է դանիական Զելանդիա կղզին` ստիպելով դանիացիներին բանակցություններ սկսել։ Նախնական պայմանագիրը կնքվում է Տաաստրուպում 1658 թվականի փետրվարի 18-ին (փետրվարի 28), իսկ վերջնական պայմանագիրը` Ռոսքիլեում 1658 թվականի փետրվարի 18-ին (մարտի 8)։

Շվեդիան գրավում է նաև Արևմտյան Նորվեգիայի Ռոմսդալ բնակավայրը, սակայն տեղի բնակիչները ակտիվ դիմադրություն են ցույց տալիս շվեդական զորքերին։ Արդյունքում շվեդ գավառապետը ստիպված մի գունդ զինվոր և 50 հեծելազորային է ուղարկում`հարկերը հավաքելու։ Չնայած դրան` օկուպացիան ընդհանուր առմամբ չի հաջողվում։

## Հաշտության պայմաններ
250px|մինի|ձախից|Ճաշկերույթ Ֆրեդերիկսբորգ ամրոցում հաշտության պայմանագրի առթիվ
Հաշտության պայմանագրով սահմանվում էին հետևյալ զիջումները.
* Դանիական Սկոնե, Բլեքինգե, Հալանդ, Բորնհոլմ գավառներն անցնում են Շվեդիային։
* Նորվեգիան Շվեդիային է զիջում Բուհուսլեն գավառը, ինչը Շվեդիային անսահմանափակ հնարավորություն է ընձեռում արևմուտքի հետ առևտրական կապեր հաստատելու։
* Նորվեգիան Շվեդիային է զիջում Թրյոնդելագ գավառը։
* Դանիացիները պարտավորվում են զերծ մնալ հակաշվեդական բոլոր դաշինքներից։
* Դանիացիները պարտավորվում են հակաշվեդական բոլոր ուժերի ռազմանավերին զրկել բալթյան նեղուցներով անցում կատարելու հնարավորությունից։
* Վերականգնվում են հերցոգ Հոլշտեյն Գոտորբսկու հողային իրավունքները։
* Դանիական կողմը պարտավորվում է փոխհատուցել շվեդական օկուպացիոն ուժերի ծախսերը։
* Դանիական կողմը պարտավորվում է պատերազմի դեպքում ռազմական օգնություն ցուցաբերել շվեդական կողմին։

## Ծանոթագրություններ

Կատեգորիա:Միջազգային իրավունք
Կատեգորիա:Նորվեգիայի պատմություն
LMI 2933-ի կործանում

**LaMia Airlines Flight 2933-ի կործանում Կոլումբիայում**, ավիավթար, որը տեղի է ունեցել 2016 թվականի նոյեմբերի 29-ին։ British Aerospace 146 օդանավը, որը պատկանել է LAMIA ընկերությանը (Línea Aérea Mérida Internacional de aviación) թռչում էր Բոլիվիայից և ուղղություն էր վերցրել դեպի Կոլումբիայի Մեդելյին քաղաք։ Օդանավում եղել է 81 մարդ (72 ուղևոր և 9 անձնակազմի անդամ)։ Ուղևորների թվում եղել են բրազիլական «Շապեկոենսե» ֆուտբոլային ակումբի ֆուտբոլիստները, ովքեր նոյեմբերի 30-ին պետք է մասնակցեին Հարավամերիկյան գավաթ 2016-ի առաջին խաղին։ Ակումբի ավագ Կլեբեր Սանտանան 4 տարի խաղացել է «Ատլետիկո Մադրիդ» ֆուտբոլային ակումբում։

Ավիավթարը տեղի է ունեցել Լա Ունյոն մունիցիպալիտետում։ Ավիացիոն մարմինները հայտարարեցին, որ երեկոյան ժամը 22:00-ի մոտ (Երևան ժամանակով առավոտյան 7-ին) օդանավից կանչ է ստացվել՝ տեխնիկայի անկառավարելիության վերաբերյալ։

Հայտնվում է 6 փրկվածների մասին, որոնցից 4-ը ուղևոր են, այդ թվում նաև դարպասապահ՝ Դանիլոն, Ժաքսոն Ֆոլմանը և պաշտպան Ալան Ռուշելը) և անձնակազմի մեկ անդամ։ Զոհվածների թվում են ակումբի մարզիչ Կայո Ժունիորը և ակումբի ավագ Կլեբեր Սանտանան։ Այնուհետև կոլումբիական ԶԼՄ-ները հայտնեցին, որ ավելի ուշ դարպասապահը մահացել է հիվանդանոցում։ Ավելի ուշ հայտնվեց, որ փրկվել է նաև պաշտպան Նետո Էլիո Ջամպերը։

Ավիավթարի հավանական պատճառը կարող է լինել վառելիքի պակասը։

Որոնողափրկարարական աշխատանքները դժվարանում են վատ տեսանելիության և նախկինում տեղի ունեցած վարար անձրևների պատճառով։

## Ծանոթագրություններ

## Արտաքին հղումներ
Ռադարի տեսագրությունը մինչ կործանումը
Insomnium (խումբ)

**Insomnium** (լատ.՝ *անքնություն* բառից, կարդացվում է՝ Ինսոմնիում), ֆիննական անգլալեզու երաժշտական խումբ, որը ստեղծվել է Յոենսուու քաղաքում։ Հանդես են գալիս մելոդիկ դեթ մետալ ոճում։ Ստեղծագործությունների հիմնական թեմաները վիշտը, միստիցիզմը և բնությունն են։ Ոճում առկա են նաև դում մետալի էլեմենտներ։

Ստեղծագործությունները պարունակում են սկանդինավյան ֆոլկի և սիմֆոնիկ երաժշտության էլեմենտներ։

## Պատմություն
մինի|281x281փքս|insomnium-ի լոգոն

Խումբը ստեղծվել է 1977 թվականին արևելյան Ֆինլանդիայի Յոենսուու քաղաքում։ Հիմնադիրներն են Մարկուս Հիրվոնենը (հարվածային գործիքներ), Վիլլե Ֆրիմանը (գիթար) և Նիյլո Սևյանենը (վոկալ և բաս գիթար)։ Այս կազմով նրանք ձայնագրել են 2 դեմո՝ Demo '99 (1999 թվական) և Underneath the Moonlit Waves (2000թվական)։

2001 թվականին բրիտանական Candlelight Records լեյբլը խմբի հետ 4 ալբոմի պայմանագիր է կնքում։ Այդ ժամանակ խմբին է միանում գիթարիստ Վիլլե Վյաննին Watch Me Fall խմբից։

2011 թվականի հոկտեմբերի 31-ին հայտարարվեց Վյաննիի խումբը լքելու մասին։ Նրա տեղը զբաղեցրեց Omnium Gatherum խմբի գիթարիստ Մարկուս Վանհալան։

## Կազմը
մինի|335x335փքս|Insomnium-ը Rockharz Open Air 2014-ում

### Ներկայիս կազմը
* Նիյլո Սեվյանեն՝ վոկալ, բաս կիթառ (1997 թվականից)
* Վիլլե Ֆրիման՝ վոկալ, կիթառ (1997 թվականից)
* Մարկուս Վանհալա՝ կիթառ (2011 թվականից)
* Մարկուս Հիրվոնեն` հարվածայի գործիքներ (1997 թվականից)։

### Նախկին անդամներ
* Տապանի Պեսոնեն՝ հարվածային գործիքներ, կիթառ (1997-1998)
* Տիմո Պարտանեն՝ կիթառ (1998-2001)
* Վիլլե Վյաննի՝ կիթառ (2001-2011)։

## Սկավառակագրություն

### Դեմո ալբոմներ
* 1999 — Demo
* 2000 — Underneath the Moonlit Waves 
### Ալբոմներ
* 2002 — In the Halls of Awaiting
* 2004 — Since the Day it All Came Down
* 2006 — Above the Weeping World
* 2009 — Across the Dark (Finnish Metal Expo-ի տարվա ալբոմ)
* 2011 — One for Sorrow
* 2014 — Shadows of the Dying Sun
* 2016 — Winter's Gate 
### Մինի ալբոմներ
* 2009 — Where the Last Wave Broke
* 2013 — Ephemeral 
### Սինգլներ
* 2011 — Weather the Storm
* 2014 — While We Sleep
### Հավաքածուներ
* 2014 — The Candlelight Years

## Ծանոթագրություններ

## Արտաքին հղումներ
* Insomnium-ի պաշտոնական կայք
* Insomnium-ի Ֆեյսբուքյան էջ
* Insomnium-ը Last.fm-ում

Կատեգորիա:Երաժշտական խմբեր այբբենական կարգով
Կատեգորիա:Երաժիշտներ այբբենական կարգով
Կատեգորիա:Քառյակներ
Կատեգորիա:1997 հիմնադրված երաժշտական խմբեր
Նորվեգական թագավորական խեցգետին

**Նորվեգական թագավորական խեցգետին** (), խեցգետնակերպերի ենթատիպի բարձրակարգ խեցգետինների դասին պատկանող հոդվածոտանի։

Տարածված է Ատլանտյան օվկիանոսի հյուսիսային ափամերձ հատվածներում` Կանադայից մինչև Հյուսիսային Եվրոպա։

## Տարածվածություն
Թագավորական խեցգետինն իր անվանումը ստացել է Նորվեգիայի տարածքում մեծ տարածվածության համար։ Հայտնաբերվել է Ատլանտյան օվկիանոսի հյուսիսային հատվածում։

Նորվեգական թագավորական կամ արքայական խեցգետինը տարածված է Բրիտանական կղզիներում, հատկապես՝ Շոտլանդիայում, Ֆարերյան կղզիներում, Իսլանդիայում, Շպիցբերգենում, ինչպես նաև Գրենլանդիա կղզու հարավարևելյան հատվածում։

Խեցգետինը տարածված է նաև Կանադայում՝ Նյուֆաունդլենդից հարավ ընկած տարածքներում։ Ապրում են մինչև 800 մետր խորություններում։

## Նկարագրություն
Նորվեգական խեցգետինը միջին չափի հոդվածոտանի է։ Մարմնի ընդհանուր երկարությունը կազմում է 13-14 սմ։

Խեցգետնի մարմինն ունի շագանակագույն գունավորում։ Հազվադեպ լինում է նաև վառ նարնջագույն։ Մարմինն արտաքինից պատված է խոշոր փշերով, որոնք պաշտպանում են կենդանուն արտաքին միջավայրի վնասակար ազդեցությունից։

Նորվեգական թագավորական խեցգետինն արդյունագործածական ոչ մի նշանակություն չունի։

## Տես նաև
* Հոդվածոտանիներ
* Չիլիական վարդագույն փաղեժ

## Ծանոթագրություններ

Կատեգորիա:Խեցգետնակերպներ
Սխինուսա

**Սխինուսա** (), Հունաստանին պատկանող կղզի Եգեյան ծովում՝ Կիկլադյան կղզեախմբում։

2011 թվականի վարչատարածքային բաժանման վերաբերյալ բարեփոխումներից հետո կղզին մտնում է Նաքսոս և Փոքր Կիկլադյան կղզիներ տարածաշրջանային միավորի կամ նոմոսի կազմի մեջ։

Ըստ 2011 թվականի մարդահամարի տվյալների՝ Սխինուսա կղզու բնակչությունը կազմում է 256 մարդ։

## Աշխարհագրություն
Սխինուսա կղզին գտնվում է Հունաստանի հարավ-արևելքում՝ Եգեյան ծովում՝ Կիկլադյան կղզեախմբում։ Այն գտնվում է Նաքսոս կղզուց դեպի հարավ՝ Փոքր Կիկլադյան կղզիների կազմում։

Համարվում է չորրորդ և ըստ բնակչության՝ երկրորդ խոշորագույն կղզին Փոքր Կիկլադներում։ Կղզու տարածքում կան երեք հիմնական բնակավայրեր։ Խորան Սխինուսա կղզու մայրաքաղաքն է, Մերսինին՝ անդրծովյան նավահանգիստը, իսկ Մեսարիան միջին մեծության քաղաք է։

Կղզու տնտեսության գլխավոր ճյուղերն են զբոսաշրջությունն ու ձկնորսությունը։

## Պատմություն
Կղզու անվանման ծագումն անհայտ է։ Ենթադրվում է, որ այս անունը գալիս է Վենետիկի հանրապետության տիրապետության շրջանից և կոչված է ի պատիվ վենետիկյան ազնվական Սխինոզայի։

Սխինուսա կղզին բնակեցված է եղել դեռևս հնագույն ժամանակերից։ Այդ մասին վկայում են Սխինուսայում հայտնաբերված հնագիտական գտածոները՝ ի դեմս հին հունական և հռոմեական ավերակների։

Ավերակների թվում են բյուզանդակա եկեղեցիենրի և միջնադարյան ամրոցների մնացորդները։ Տարբեր ժամանակներում կղզին պատկանել է Հին Հունաստանին, Հռոմեական կայսրությանը, Բյուզանդիային, Օսմանյան կայսրությանը, Վենետիկի հանրապետությանը, Հունաստանի թագավորությանը, իսկ ներկայումս՝ Հունաստանի Հանրապետությանը։

Կղզում նկատվում է Կիկլադյան քաղաքակրթության ազդեցությունը։

## Բնակչություն
Ըստ 2011 թվականի մարդահամարի տվյալների՝ կղզու բնակչությունը կազմում է 256 մարդ։ Կղզու բնակիչները հույներն են, որոնք խոսում են հունարենով։

Բնակչությունը դավանում է քրիստոնեություն՝ հույն ուղղափառություն։ 2001 թվականից ի վեր Սխինուսայի բնակչությունը աճի միտում ունի։

## Տես նաև
* Սանտորինի
* Զբոսաշրջությունը Հունաստանում

Կատեգորիա:Հունաստանի կղզիներ
Շապեկոենսե

**Շապեկոենսե** (), բրազիլական ֆուտբոլային ակումբ Շապեկո քաղաքից, Սանտա Կատարինա նահանգ։ 2014 թվականից հանդես է գալիս Բրազիլիայի առաջնության A Սերիայում։

### Թիմի մահը ավիավթարի ժամանակ

2016 թվականի նոյեմբերի 29-ին ինքնաթիռը, որը տեղափոխում էր թիմին 2016 թվականի Հարավամերիկյան գավաթի առաջին եզրափակիչ խաղին և որտեղ գտնվում էր 81 մարդ, վթարի է ենթարկվել Կոլումբիայի տարածքում։

«Ատլետիկո Նասիոնալի» դեմ խաղին պետք է մասնակցեին.

;Դարպասապահներ
* Դանիլո Պադիլյա † (մահացել է հիվանդանոցում)
* Ժաքսոն Ֆոլման

;Պաշտպաններ
* Դեներ †
* Ալան Ռուշել
* Կարամելո †
* Մարսելո †
* Ֆիլիպե Մաշադո †
* Տիեգո †
* Նետո
* Ժիմենես †

;Կիսապաշտպաններ
* Ժոզիմար †
* Ժիլ †
* Սերժիո Մանոել †
* Մատեուոս Բիտեկո †
* Կլեբեր Սանտանա (ավագ) †
* Արթուր Մայա †

;Հարձակվողներ
* Կեմպես †
* Անանիաս †
* Լուկաս Գոմես †
* Բրունո Ռանժել †
* Կանելա †
* Տիագինյո †

;Մարզչական շտաբ
* Կայո Ժունիոր՝ գլխավոր մարզիչ †
* Դուկա՝ մարզչի օգնական †
* Անդերսոն Պայշան՝ ֆիզպատրաստության մարզիչ †
* Բոյան՝ դարպասապահների մարզիչ †
* Սեզինյա՝ ֆիզիոլոգ †
* բժիշկ Մարսիո՝ բժիշկ †
* Ռաֆայել Գոբատո՝ ֆիզիթերապևտ †
* Պիպե Գրոս՝ արտադրողականության վերլուծության մասնագետ †

## Նախորդ տարիների հայտնի տարբերանշաններ

Պատկեր:Símbolo Chapecoense sem estrelas.svg|
|
|
|
|
Պատկեր:Շապեկոենսե.png

; Նշում
1: Տարբերանշանի վրա աստղերի քանակը խորհրդանշում է Սանտա Կատարինա նահանգի առաջնության ընթացքում տարած հաղթանակների քանակը։

## Հայտնի խաղացողներ
*  Ժեան Կառլոս
*  Ալեքսի Սթիվալ
*  Վիտորինո Իլթոն (երիտասարդական թիմ)
*  Լաուրո Ժունիոր Բատիստա դա Կրուս
*  Ժորժե Ֆերեյրա դա Սիլվա
*  Պաուլո Ռինկ
*  Ռոմուլո Սոուզա Օրեստես

## Ծանոթագրություններ

## Արտաքին հղումներ
* Ակումբի պաշտոնական կայք
Շևրեզի Մոնսո

**Շևրեզի Մոնսո** (), կումունա Ֆրանսիայում, գտնվում է Պիկարդիա մարզի Էնա գավառում։ Մտնում է Ռիբմոն կանտոնի կազմի մեջ։ Կոմունայի շրջանը՝ Սեն Կանտեն։

Համայնքի INSEE կոդը՝ 02184։

## Բնակչություն
Համայնքի բնակչությունը 2008 թվականին կազմում էր 356 մարդ։

## Տնտեսություն
2010 թվականին համայնքի 191 աշխատունակ (15-64 տարեկան) բնակիչներից 137-ը տնտեսապես ակտիվ էին, 54-ը՝ ոչ ակտիվ (ակտիվության ցուցանիշը կազմել է 71,7%, 1999 թվականին եղել է 69,3%)։ 137 տնտեսապես ակտիվ բնակիչներից աշխատում էին 109-ը (60 տղամարդ և 49 կին), գործազուրկ էին 28 մարդ (15 տղամարդ և 13 կին)։ 54 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 21-ը՝ թոշակառուներ, 24-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություն

## Արտաքին հղումներ
* Վիճակագրության ազգային ինստիտուտ, Շևրեզի Մոնսո 

Կատեգորիա:Էնա դեպարտամենտի կանտոններ
Բրան ՖԱ

**«Բրան»** (), ֆուտբոլային ակումբ Նորվեգիայի Բերգեն քաղաքից։ Ստեղծվել է 1908 թվականի սեպտեմբերի 26-ին։ 1987 թվականից հանդես է գալիս Նորվեգիայի ֆուտբոլի առաջնությունում (Թիփելիգա)։ Ակումբը տնային խաղերը անցկացնում է Բերգենի Բրան մարզադաշտում, որտեղ 2007 թվականին գրանցվեց հանդիսատեսի ռեկորդային այցելություն՝ 17,310 մարդ։

2007 թվականին 1963 թվականից հետո առաջին անգամ դարձավ Նորվեգիայի ֆուտբոլի առաջնության հաղթող։

## Պատմություն
«Բրանը» պատմականորեն հանդիսանում է Նորվեգիայի ամենահին ֆուտբոլային ակումբներից։ Բերգենի տարածաշրջանի բնակչույթունը յուրաքանչյուր մրցաշրջանում մշտապես սատարում է Բրանին։ Ակումբը իր առաջին հաղթական մրցաշրջանը անցկացրել է 1961/1962 թվականների առաջնությանը։ 1963 թվականին կրկին դարձել է Նորվեգիայի ֆուտբոլի առաջնության հաղթող։ 1974, 1975, 1976, 1990 և 2006 թվականներին «Բրանը» հասել է մինչև Նորվեգիայի ֆուտբոլի առաջնության եզրափակիչ փուլ։ 44 տարի ընդմիջումից հետո՝ 2007 թվականին վերադարձրել է հաղթողի տիտղոսը.

Չնայած սահմանափակ հաջողություններին՝ ակումբը իր երկրպագուներին չի հիասթափեցրել՝ գրավելով նորվեգական լրատվամիջոցների հետաքրքրությունը։ Բերգենում մշտապես պահպանվում է ֆուտբոլային ակտիվ մթնոլորտ։

«Բրան» ֆուտբոլային ակումը հաճախակի նաև դարձել է Նորվեգիայի ֆուտբոլի գավաթի առաջնության գավաթակիր։

1996/91997 թվականների ֆուտբոլի Եվրոպայի գավաթի առաջնությունում հասել է մինչև քառորդ եզրափակիչ փուլ։

## Նվաճումներ
[thumb|220px|աջից||[Բրան մարզադաշտ, где одноименный клуб проводит свои домашние матчи]]
* **[[Նորվեգիայի ֆուտբոլի առաջնություն|Թիփելիգա]]**
** 15px **Հաղթող** (3)։ 1961/62, 1963, 2007
** 15px **Փոխչեմպիան** (8)։ 1951/52, 1975, 1997, 2000, 2006, 2016, 2023, 2024
* **[[Նորվեգիայի ֆուտբոլի առաջին դիվիզիոնի առաջնություն|OBOS-լիգա]]**
** 15px **Երկրորդ տեղ** (1)։ 2015
* **[[Նորվեգիայի ֆուտբոլի գավաթի առաջնություն|Նորվեգիայի գավաթ]]**
** 15px **Գավաթակիր** (7)։ 1923, 1925, 1972, 1976, 1982, 2004, 2023
** 15px **Փոխգավաթակիր** (9)։ 1917, 1918, 1950, 1978, 1987, 1988, 1995, 1999, 2011

## Մասնակցությունը եվրոպակամ միցումներին

## Աղբյուրներ
* Բրան ՖԱ-ի պաշտոնական կայք:
* Բրան ՖԱ-ի երկրպագուների կայք: 

Կատեգորիա:Նորվեգիայի ֆուտբոլի ակումբներ
Կատեգորիա:Բերգեն
Holding My Own

**Holding My Own**, ամերիկյան քանթրի-երգիչ Ջորջ Սթրեյթի ստուդիական ալբոմը, թողարկվել է 1992 թվականի ապրիլ 21-ին MCA Records լեյբլով։ Ալբոմի պրոդյուսերները Ջիմմի Բոուենն է և ինքը՝ Սթրեյթը։ Ալբոմը արժանացել է երաժշտական քննադատների է չափավոր և դրական արձագանքներին՝Top Country Albums հիթ-շքերթում հասնելով 5-րդ և Billboard 200 (ԱՄՆ)-ում՝ 33-րդ հորիզոնականներին։ Նրա տիրաժը գերազանցել է 1 մլն տպաքանակը՝ ստանալով RIAA պլատինե կարգավիճակ։

## Ստեղծագործությունների ցանկ
# «You’re Right, I’m Wrong» (Marty Stuart, Wayne Perry) — 2:34
# «Holding My Own» (Dean Dillon, Pamela Belford) — 3:20
# «Gone as a Girl Can Get» (Jerry Max Lane) — 3:15
# «So Much Like My Dad» (Chips Moman, Bobby Emmons) — 3:26
# «Trains Make Me Lonesome» (Paul Overstreet, Thom Schuyler) — 3:46
# «All of Me (Loves All of You)» (Kim Williams, L. David Lewis, Monty Holmes) — 2:44
# «Wonderland of Love» (Curtis Wayne) — 2:58
# «Faults and All» (Carl Perkins) — 2:41
# «It’s Alright with Me» (Jackson Leap) — 2:50
# «Here We Go Again» (Don Lanier, Red Steagall) — 2:53

## Դիրքերը հիթ-շքերթներում

## Ծանոթագրություններ

Կատեգորիա:1992 ալբոմներ
Գիմսյոյ

մինի|Խանութ և լցակայան Գոմսյոյում
**Գիմսյոյ **, Նորվեգիայի վարչական միավորներից մեկն է, գյուղ Նուրլանում։ Գիմսյոյը հիմնականում համընկնում է Գիմսյոյ կղզու հետ որպես Աստվագոյա մեծ կղզու մի մաս։ Երկուսն էլ գտնվում են Լոֆոտենյան կղզեխմբում։

Գիմսյոյ գյուղը հայտնի է նաև Գիմսյոյսանդ անունով։ Համայնքը գտնվում է Գիմսյոյի հյուսիսարևելյան և Saupsted-ի և Vinje-ի հարավարևելյան մասում։ Գյուղում է գտնվում Գիմսյոյի եկեղեցին։ Եկեղեցին կառուցվել է փայտից։ Այն օծվել էր 1876 թվականի հոկտեմբերի 18-ին և ուներ 300 նստատեղ։ 1887 և 1906 թվականների փոթորկից հետո վերանորոգվել էր, նաև վերակառուցվել էր 1954-1955 թվականներին։

## Պատմություն
Գիմսյոյի մունիցիպալիտետը հիմնադրվել է 1856 թվականին, երբ բաժանվել է Vagan-ից։ Նախապես Գիմսյոյը ունեցել է 987 բնակիչ։ 1964 թվականի հունվարի 1-ին այն ձուլվել է Սվոլվերի հետ։ Նախքան միավորվելը Գիմսյոյն ուներ 1.551 բնակիչ։

## Ծանոթագրություններ

Կատեգորիա:Նորվեգիայի բնակավայրեր
Կատեգորիա:Նորվեգիայի մունիցիպալիտետներ
Կատեգորիա:Նուրլանի գյուղեր
Քրիստիան Լոֆթհուս

**Քրիստիան Յենսեն Լոֆթհուս** (**Kristian Jenssøn Lofthus**, ), նշանավոր հողագործ Ռիսերից, Նորվեգիա։ 1786-87թթ․ եղել է Նորվեգիայում մեծ գյուղացիական ապստամբության առաջնորդ, որը հետագայում հայտնի է դարձել որպես * Lofthusreisingen*.

## Կենսագրություն
Լոֆթհուսը ծնվել է Նորվեգիայի Էուստ-Ագդեր շրջանի Ռիսեր գյուղում։ Նրա մայրը այդտեղի ֆերմերային ընտանիքից էր և ամուսնացած չէր նրա հոր հետ, ով ունեցել է ավելի բարձր սոցիալական կարգավիճակ։ Կյանքի սկզբում եղել է հողագործ Լիլեսանդի հարևանությամբ դուրս գտնվող Վեստրե Մոլանդի Լոֆթհուս ֆերմայում։ Շուտով հետաքրքրություն է ցուցաբերում սղոցարանի գործի նկատմամբ և զբաղվում առաքմամբ ու առևտրով։ Որպես նավապետ ճամփորդում է Դանիա և Մեծ Բրիտանիա։ Ավելի ուշ, դատվելով առևտրային կանոնները խախտելու համար, նա դեմ է արտահայտվում իր կարծիքով խնդիրների հիմքում գտնվող սոցիալական տարբերություններին։ Շուտով դառնում է տեղական ֆերմերների առաջնորդ։

1786 թ․ հունիսին նա գրավոր բողոք է ներկայացնում արքայազն Ֆրեդերիկին, ով այդ ժամանակ հանդիսանում էր Դանիայի ռեգենտ։ Այդ ժամանակ Լոֆթհուսն ընտրվում է գյուղի կողմից որպես բանագնաց հասարակ մարդկանց բողոքների ցանկով։ Բողոքների մեծ մասը վերաբերում էին պաշտոնական ձեռնարկատիրությունից պահանջվող մեծ վճարներին։ Նա նաև բողոքում էր, որ պաշտոնյաները պահանջում են չափից բարձր հարկեր։ Ավելին, գյուղացիները ցանկանում էին չեղյալ համարել դանիական հացահատիկի մենաշնորհը և ստանալ փայտանյութի ազատ առևտուր։

Լոֆթհուսն արժանացել է արքայազնի ընդունելությանը երկու անգամ՝ 1786 թ․ հունիսին և հուլիսին, և, իր խոսքերով, ստացել է արքայական թույլտվություն վերադառնալու տուն բողոքներին փաստաթղթի տեսք տալու համար։ Ֆրեդերիկի ռեգենտության վաղ տարիներին, նա աջակցել է լիբերալ բարեփոխումներին, որոնցից շատերն ընդգրկում էին գյուղացիական միջոցներ։ Երբ Լոֆթհուսը վերադարձավ Ռիսեր, նա հայտարարեց, որ իր պահանջները բավարարվել են։ Նա կրկնեց սա մի քանի անգամ, ամեն անգամ բողոքագրերի տակ հավաքելով ավելի ու ավելի ստորագրություններ։ Երբ նրան ձերբակալելու փորձը ձախողվեց, զինված գյուղացիներն ապստամբեցին 1786 թ․ հոկտեմբերի 2-ին, ստիպելով տեղական պաշտոնյաներին Լոֆթհուսին շնորհել անձեռնմխելիություն։

Դրան հետևեցին փոխադարձ սպառնալիքներ և զինված հակամարտություն, տեղայնացված զինված ապստամբություններ, պաշտոնական հետաքննություններ (որոնք հաստատեցին Լոֆթհուսի բողոքների որոշ մասը) և ի վերջո Լոֆթհուսի ձերբակալությունը 1787 թ․ մարտին։ 1792 թ․ Լոֆթհուսը դատապարտվում է ցմահ ազատազրկման։ Նա մահանում է Քրիստիանիայի Ակերշուս ամրոցում՝ տաս տարվա անազատությունից հետո։

## Ժառանգություն
Լոֆթհուսը դարձավ ոգեշնչում անկախության ազգային պայքարի համար, որը բերեց 1814 թ․ Նորվեգիայի դեպքերին։ Այդ ժամանակ Նորվեգիայի ձախ շարժումը նրան համարեց որպես նորվեգական հարցի մարտիրոս։ 1914 թ․ Լոֆթհուսին նվիրված հուշաքար բացվեց Վեստրե Մոլանդի իր ֆերմայում։ 2002 թվականին նորվեգական քանդակագործ Գունն Հարբիցի կողմից ստեղծված հուշարձանը բացվեց Լիլեսանդի նավահանգստում։

Կատեգորիա:1750 ծնունդներ
Կատեգորիա:1797 մահեր
Կատեգորիա:Նորվեգիայի պատմություն
Արցախյան գինու փառատոն

[մինի|[Արիանա Կաոիլի|Արիանան տաշտում խաղող է ճզմում արցախյան գինու երրորդ փառատոնի ժամանակ, Տողի մելիքական ապարանք, Հադրութի շրջան, Արցախ]]
**Արցախյան գինու փառատոն**, անցկացվել է 2014 թվականի հոկտեմբերի 18-ից, Արցախի Հադրութի շրջանի Տող գյուղում։ Փառատոնը շարունակական բնույթ է կրել և կազմակերպվել է յուրաքանչյուր տարի սեպտեմբեր ամսվա երրորդ շաբաթ օրը։

## Պատմություն
[մինի|[Հադրութի մանկապատանեկան կենտրոնի սաների աշխատանքների ցուցադրությունը փառատոնի ժամանակ]]
Այն նախաձեռնվել էր Արցախի ԿԱ զբոսաշրջության և պատմական միջավայրի պահպանության վարչության կողմից՝ զբոսաշրջության միջոցով Հարավային զբոսաշրջային երթուղու վրա գտնվող համայնքների զարգացումն աշխուժացնելու և Արցախի զբոսաշրջության զարգացմանը նպաստելու համար։ Փառատոնը կոչված էր արցախյան գինեգործության ավանդույթները վերծանելու։ Արցախյան գինու արտադրողների, ինչպես նաև Հայաստանի գինեգործների համար ստեղծվել էր մի հարթակ, որտեղ հնարավորություն էր ընձեռնում կազմակերպել իրենց արտադրության վաճառքը, իրականացնել փորձի փոխանակում, գովազդել նրանց արտադրությունը և այլն։ Ամենամյա փառատոնի ծրագիրը ներառում էր գինեգործության հնագույն և ինքնատիպ ծիսակատարությունը՝ տաշտում գինի ճզմելը, արցախյան ավանդական ուտեստների հյուրասիրություն, արվեստի գործերի ցուցահանդես-վաճառք, Տողի Մելիքական ապարանքի հնագիտական գտածոների ցուցադրություն և գինի արտադրողների ցուցահանդես-տոնավաճառ, որտեղ ներկայացված էին Արցախի 5 շրջանների և Հայաստանի գինիները։ Փառատոնն ավանդաբար ուղեկցվում էր հայկական ազգային երգ ու պարով։ Փառատոնը տարեցտարի վերածվում էր ազգային տոնի։

## Ծանոթագրություններ

Կատեգորիա:Արցախի փառատոներ
Էսոմ սյուր Մառն

**Էսոմ սյուր Մառն** (), համայնք Ֆրանսիայում՝ Պիկարդիա մարզի Էնա գավառում, գտնվում է Շատո Տյերրի շրջանում՝ համանուն համայնքի կենտրոնում։ 2 կմ հարավ-արևմուտք է գտնվում Շատո Տյերրիից և 8 կմ «Էստ» Ա4 ավտոմայրուղուց, Մառնա գետի աջ կողմում։

Բնակչությունը (2012)-2 758 մարդ։

## Տեսարժան վայրեր
* Գոթական եկեղեցի Սուրբ Ֆերրեոլա XIII դար, միակ պահպանված շենքը  նախկին աբբայություն Էսոմ։
* Բողոքականության տաճար դե Մոննո
* Շատո դե լա Մարժոլեն

## Էկոնոմիկա
Բնակչության զբաղվածության  կառուցվածքը՝
* գյուղատնտեսություն — 15,0 %
* Արդյունաբերություն — 29,6 %
* Շինարարության— 8,3 %
* Առևտուր, փոխադրամիջոց ու ոլորտի ծառայություն — 25,7 %
* պետական ու մունիցիպալ ծառայություն — 21,3 %

Գործազրկության մակարդակ (2012 թվական) - 11,8 % (ամբողջ Ֆրանսիան — 13,2 %, Էնա գավառում — 16,8 %).
Միջին տարեկան եկամուտը 1 մառդու համար՝ եվրո (2012 թվական) - 20 829 (ամբողջ Ֆրանսիան— 19 402, Էնա գավառ — 17 766):

## Տնտեսություն
2007 թվականի տվյալներով 1808 աշխատունակ տարիքի մարդկանցից (15-64 տարեկան) 1396-ը տնտեսապես ակտիվ էին, 412-ը անգործ (ակտիվության ցուցանիշը 77,2 %, 1999 թվականին եղել է՝ 73,7 %)։ 1396 աշխատունակ բնակիչներից 1245-ը աշխատում էին (661 տղամարդ և 584 կին), անաշխատանք էին 151-ը (87 տղամարդ և 64 կին) ։ 412 անգործ մարդկանցից 124-ը աշակերտներ կամ ուսանողներ են, 185-ը թոշակառու, 103-ը չէին աշխատում այլ պատճառներով։

## Ժողովրդագրություն
** Բնակչության դինամիկաի քանակ, մարդ**


Colors=
  id:lightgrey value:gray(0.8)
  id:darkgrey  value:gray(0.6)
  id:sfondo value:rgb(1,1,1)
  id:barra value:rgb(0.8,0.75,0.6)

ImageSize  = width:450 height:300
PlotArea   = left:50 bottom:30 top:20 right:10
DateFormat = x.y
Period     = from:0 till:3000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:250 start:0
BackgroundColors = canvas:sfondo

BarData=
  bar:1793 text:1793
  bar:1831 text:1831
  bar:1851 text:1851
  bar:1876 text:1876
  bar:1901 text:1901
  bar:1926 text:1926
  bar:1954 text:1954
  bar:1975 text:1975
  bar:1990 text:1990
  bar:1999 text:1999
  bar:2006 text:2006
  bar:2012 text:2012

PlotData=
  color:barra width:20 align:left
  bar:1793 from:0 till:1918
  bar:1831 from:0 till:2049
  bar:1851 from:0 till:1903
  bar:1876 from:0 till:1710
  bar:1901 from:0 till:1530
  bar:1926 from:0 till:1580
  bar:1954 from:0 till:1497
  bar:1975 from:0 till:2038
  bar:1990 from:0 till:2479
  bar:1999 from:0 till:2486
  bar:2006 from:0 till:2444
  bar:2012 from:0 till:2758



## Վարչակազմ
Էսեմ սյուր Մառնի քաղաքապետի պաշշտոնը 2008 թվականից զբաղեցրեց ձախակաղմյան քաղաքական գործիչ Ժան Պոլ Կլերբուան։ Մունիցիպալիտետային ընտրությունների ժամանակ 2014 թվականին նա միակ թեկնածուն էր քաղաքապետի պաշտոնին։

## Տես նաև
* Ֆրանսիայի շրջանների ցանկ

## Ծանոթագրություններ


Պատկեր:Eglise Saint-Ferréol - Essômes-sur-Marne.jpg|Սուրբ Ֆերրեոլաի եկեղեցի


## Արտաքին հղումներ
* Վիճակագրության ազգային ինստիտուտ
* [Մունիցիպալ  ընտրությունների արդյունքներ, 2014 թվական](http://www.interieur.gouv.fr/Elections/Les-resultats/Municipales/elecresult__MN2014/(path)/MN2014/002/002290.html)

Կատեգորիա:Ֆրանսիայի բնակավայրեր
Սենյա

**Սենյա** (), Նորվեգիայի` մեծությամբ երկրորդ կղզին (չհաշված Սվալբարդ կղզեխումբը)։ Գտնվում է Թրոմս ֆյուլքեի ափագծի գրեթե մեջտեղում։ Կղզուց քիչ հեռու գտնվում է Ֆինսնես քաղաքը, որի հետ կապված է Հիսունդի կամրջով։ Սենյայում են գտնվում Օնդերալեն ազգային պարկը, ձկնորսական մի քանի համայնքներ, ինչպես նաև աշխարհում ամենամեծ` Սենյայի տրոլը (Senja Trollet):

Սենյայի արևմտյան ափը, որը ողողվում է բաց ծովով, շրջապատված է խրոխտ լեռներով, որոնք սկսվում են հենց ջրից։ Որտեղ կան ցածրադիր վայրեր, ամենուր ձկնորսական գյուղեր են։ Կղզու արևելյան մասը պատված է անտառներով։ Շատ են գյուղատնտեսկան նշանակության հողերն ու սաղմոնաձկներով հարուստ գետերը։

Կղզու տարածքը բաժանված է Լենվիք, Բերգ, Տորսկեն և Թրանյոյ կոմունաների միջև։

2008 թվականի հունվարի 1-ի տվյալներով կղզու բնակչությունը կազմում է 7.782 մարդ։

Սենյան բնության համար հաճախ անվանում են «փոքր Նորվեգիա»։ Կղզին զբոսաշրջիկներին լավ հայտնի է իր բնությամբ և տեսարժան վայրերով։

## Անվան ծագումնաբանություն
Անվան հին նորվեգերեն տարբերակը հավանաբար եղել է *Senja* կամ *Sændja*: Անվան նշանակությունը ստուգաբանված չէ, բայց այն կարող է նշանակել «արցունք» (Sundra), քանի որ արևմտյան ափը կտրտված է և բաժանված բազմաթիվ փոքր ֆյորդերի, կամ «ավազ», «ավազե կղզի» (Sandijōn):

## Կլիմա
Կղզու արևմտյան ափերը ողողվում են Նորվեգական ծովով։ Ձմեռները համեմատաբար մեղմ են, բայց քամոտ։

## Հիշատակում մշակույթում
* Սենյա կղզին հիշատակված է Դևիդ Հովարդի «Մենք մեռնում ենք մենակության մեջ» վեպում, որը պատմում է Երկրորդ համաշխարհային պատերազմի մասին։
* Նորվեգացի երաժիշտ Մոդին (Moddi) ծնունդով Սենյա կղզուց է։ Նրա ներշնչանքի աղբյուրը կղզու գեղեցկությունն է։

## Պատկերասրահ

Պատկեր:View from a ridge between Segla and Hesten, Senja, Norway, 2014 August.jpg|Տեսարան Սեգլայի և Հեսթենի միջև ընկած բարձունքից, Սենյա, Նորվեգիա
Պատկեր:Senja(4).jpg|Սենյայի ափը
Պատկեր:Okshornan Senja.JPG|Էրսֆյորդենը մոտակա լեռներով
Պատկեր:Silsand1.JPG|Սիլսանդ գյուղը


## Ծանոթագրություններ

## Արտաքին հղումներ
* Վիքիպահեստում կան ''Սենյա'' թեմայով մեդիաֆայլեր

Կատեգորիա:Կղզիներ այբբենական կարգով
Կատեգորիա:Նորվեգիայի կղզիներ
Սանտա Մարիա դե լա Դեֆենսիոն

**Սանտա Մարիա դե լա Դեֆենսիոն** (), վանքը գտնվում է Խերես դե լա Ֆրոնտերայում (Կադիս, Իսպանիա)։ XV դարում ուշ գոթական ոճով կառուցված այս վանքը Կադիսի ամենաարժեքավոր ու նշանավոր կառույցներից է : Շինության ստեղծումը նախաձեռնել է Ալվարո Օբերտոս դե Վալետոն` խերեսցի մի ասպետ, որն այդ ժամանակ զբաղվում էր թագավոր Ալֆոնսո X-ի գլխավորությամբ 1264 թվականին արաբներից ետ գրաված տարածքների պաշտպանությամբ ու հսկողությամբ։

## Պատմություն
1475 թվականին Օբերտոն տեղափոխվում է Գուադալետե գետի մերձակա տարածք` որոշելով այդտեղ Սուրբ Մարիամին (Սանտա Մարիային) նվիրված սրբավայր կառուցել։ XVII դարի վերջում եկեղեցին արդեն իր նախնական տեսքը ստացել էր, սակայն վերջնական ծրագիրը դեռ իրագործված չէր։

Հետագայում 1667 թվականին ավարտվում է եկեղեցու ճակատային մասի կառուցումը` արդեն բարոկկո ոճով :

1810 թվականին եկեղեցին զգալի վնասներ է կրում` կապված ֆրանսիական նվաճումների հետ։ Ֆրանսիական զորքի մոտենալը ստիպում է Սանտա Մարիա դե լա Դեֆենսիոնի վանականներին լքել եկեղեցին։ Վերադառնալուց հետո վերջիններս այն հայտնաբերում են գրեթե ավերված ու թալանված վիճակում։ Հետագայում, իհարկե, մենաստանը վերականգվել է ու այժմ հատուկ վերահսկողության տակ է գտնվում : Այս վանքում հայտնաբերված արվեստի արժեքավոր գործերի շարքում պետք է ընդգծել ոսկեդարի իսպանացի հայտնի գեղանկարիչ Ֆրանսիսկո դե Սուրբարանի կտավները, որոնք այժմ պահվում են Կադիսի տարբեր թանգարաններում։

## Պատկերասրահ

Iglesia Mayor Prioral, El Puerto de Santa María, España, 2015-12-08, DD 13.JPG
Iglesia Mayor Prioral, El Puerto de Santa María, España, 2015-12-08, DD 14.JPG
imp elpuerto principal.jpg
detalle de la iglesia.jpg
Iglesia Mayor Prioral, El Puerto de Santa María, España, 2015-12-08, DD 11.JPG
Iglesia Mayor Prioral 006 - El Puerto de Santa María.jpg


## Ծանոթագրություններ

## Արտաքին հղումներ
* [Iglesia Mayor Prioral](http://www.spain.info/TourSpain/Arte%20y%20Cultura/Monumentos/A/DW/0/Iglesia%20Mayor%20Prioral%20(El%20Puerto%20de%20Santa%20Maria)?Language=ES)  en Spain.info
* [Cadizpedia](https://web.archive.org/web/20100112220354/http://wikanda.cadizpedia.eu/wiki/Iglesia_Mayor_Prioral_(El_Puerto_de_Santa_Mar%C3%ADa))

Կատեգորիա:Իսպանիայի եկեղեցիներ
Միլտոն Կասկո

**Միլտոն Օսկար Կասկո** (, ), արգենտինացի ֆուտբոլիստ, պաշտպան։ Հանդես է գալիս արգենտինական «Ռիվեր Փլեյթ»-ի և Արգենտինայի հավաքականի կազմում։

## Ակումբային կարիերա
2015 թվականին Միլտոն Կասկոն պայմանագիր է կնքել արգենտինական «Ռիվեր Փլեյթ»-ի հետ։ Թիմը նրա համար վճարել է 2.5 միլիոն եվրո։

Նոր թիմի կազմում Կասկոն իր դեբյուտը նշել է սեպտեմբերի 13-ին՝ «Բոկա Խունիորս»-ի դեմ խաղում։ «Ռիվեր Փլեյթ»-ի կազմում Միլտոնը իր առաջին գոլը խփել է 2016 թվականի ապրիլի 9-ին՝ «Ատլետիկո Սարմիենտոյի» դեմ խաղում։

## Միջազգային կարիերա
Արգենտինայի հավաքականի կազմում Միլտոն Կասկոն իր նորամուտը նշել է 2015 թվականի հուլիսի 7-ին՝ Բոլիվիայի հավաքականի դեմ խաղում։

## Ծանոթագրություններ

## Արտաքին հղումներ
* 

Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Նյուելս Օլդ Բոյզի ֆուտբոլիստներ
Կատեգորիա:Ռիվեր Փլեյթի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Խիմնասիա ի Էսգրիմա Լա Պլատայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մոսկվայի Գերասիմովի անվան կինեմատոգրաֆիայի համառուսական պետական ինստիտուտ

**Մոսկվայի Գերասիմովի անվան կինեմատոգրաֆիայի համառուսական պետական ինստիտուտ** (, ԿՀՊԻ, ВГИК (ՎԳԻԿ)), Ռուսաստանի Դաշնության բարձրագույն և հետբուհական մասնագիտական կրթության դաշնային պետական բյուջետային հաստատություն։ Հիմնադրվել է 1919 թվականի սեպտեմբերի 1-ին Մոսկվայում։ Գտնվում է ՌԴ մշակույթի նախարարության շենքում։

2004 թվականի մայիսից ԿՀՊԻ-ին իրականացնում է նաև մասնագիտական կրթության ծրագրեր։ Ինստիտուտը ստեղծագործական մասնագետներ է պատրաստում կինեմատոգրաֆիայի, հեռուստատեսության, վիդեո և այլ արվեստների բնագավառներում։ Ինստիտուտի ասպիրանտուրան պատրաստում է գիտական և մանկավարժական գործունեությամբ զբաղվող մասնագետներ։

2013 թվականի ապրիլի 15-ին ինստիտուտը ներառվել է Ռուսաստանի Դաշնության ժողովուրդների մշակութային ժառանգության հատուկ արժեքավոր օբյեկտների ցանկում։

## Պատմություն
1919 թվականի սեպտեմբերի 1-ին Մոսկվայում ստեղծվել է կինեմատոգրաֆիայի աշխարհում առաջին պետական դպրոցը, որը տեղակայված է եղել Խորհրդային հրապարակի և Տվերյան փողոցի խաչմերուկում գտնվող երկսենյականոց մասնավոր բնակարանում։ 
Պետկինոդպրոցի առաջին մանկավարժներից են եղել Վալենտին Տուրկինը (ղեկավարել է կինոդպրոցը), Վլադիմիր Գարդինը, Լև Կուլեշովը և Էդուարդ Տիսսեն։ 1928 թվականից կինոդպրոցում դասավանդել է Սերգեյ Էյզենշտեյնը և մինչև 1948 թվականն աշխատել ԿՀՊԻ-ում։ 1940 թվականին ԿՀՊԻ-ին ղեկավարել է Դավիդ Ֆայնշտեյնը, ով 1941 թվականին զոհվել է ռազմաճակատում։

1930 թվականի օգոստոսի 5-ին կինեմատոգրաֆիայի պետական դպրոցը վերակազմավորվել է **Կինեմատոգրաֆիայի պետական ինստիտուտի**, 1938 թվականի մայիսի 17-ից՝ **Կինեմատոգրաֆիայի համամիութենական պետական ինստիտուտի** (**ԿՀՊԻ**)։

## Ծանոթագրություններ

Կատեգորիա:1919 հիմնադրումներ Ռուսաստանում
Կատեգորիա:1919 հիմնադրված կրթական հաստատություններ
Կատեգորիա:«Նիկա» մրցանակի դափնեկիրներ
Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Կատեգորիա:Բարձրագույն ուսումնական հաստատություններ
Կատեգորիա:Ռուսաստանի բարձրագույն ուսումնական հաստատություններ
Ռուսլան Կորյան

**Ռուսլան Հրաչի Կորյանը** (), հայազգի ռուս ֆուտբոլիստ, ով ունի նաև Ուկրաինայի քաղաքացիություն։ «ՍԿԱ-Խաբարովսկ» ակումբի և Հայաստանի հավաքականի հարձակվող։ Ռուսաստանի սպորտի վարպետ։

## Կարիերա
### Ակումբային
Եղել է Սերգեյ Բուբկի աշակերտը։ 2005 թվականին պայմանագիր է կնքել Դոնեցկի «Օլիմպիկի» հետ։ 2006 թվականին խաղացել է Կիևի «Դինամոյի» երրորդ թիմի կազմում, որից հետո տեղափոխվել է «Սոչի-04»։ 2009 թվականին խաղացել է Սլովակիայի «ԴԱԿ 1904» ակումբի կազմում։ 2010 թվականին վերադարձել է Ռուսաստան և պաշտպանել է «Մորդովիայի» և Ռոստովի «ՍԿԱ» ակումբների գույները։ 2010 թվականի հուլիսի 3-ին պայմանագիր է կնքել «Լուչ-Էներգիա» ակումբի հետ։ Նորամուտը տեղի է ունեցել հուլիսի 15-ին «Չիտա» ակումբի դեմ խաղում (1:0)։ Ակումբի հետ դարձավ Ռուսաստանի երկրորդ առաջնության «Արևելք» շրջանի և ԱԶԼ գավաթների հաղթող։ 2015 թվականի փետրվարին համալրել է Տաշքենդի «Լոկոմոտիվի» կազմը, որի կազմում նորամուտը նշել է փետրվարի 25-ին Ասիայի չեմպիոնների լիգայի շրջանակներում կայացած Սաուդյան «Ալ-Խիլյալա» ակումբի դեմ խաղում (1:3)։ Մարտի 8-ին խաղաց պետության Սուպերգավաթի խաղում՝ «Պախտակորա» ակումբի դեմ (4:0), որում աչքի ընկավ խփած գոլով։ Հուլիսին վերադարձավ Վլադիվոստոկ։
2016 թվականի հունվարին Կորյանը համալրեց «ՍԿԱ-Էներգիա» ակումբի կազմը։

### Հավաքականում
2015 թվականի մարտի 29-ին նորամուտն է նշել Հայաստանի հավաքականում՝ Ալբանիայի հավաքականի դեմ խաղում (1:2), փոխարինման դուրս գալով 84-րդ րոպեին՝ Արթուր Յեդիգարյանի փոխարեն։

**Արդյունքում։ 4 խաղ; 0 հաղթանակ, 1 ոչ ոքի, 3 պարտություն**

## Նվաճումներ
* Ուզբեկստանի Սուպերգավաթի հաղթող - 2015
* Ռուսաստանի երկրորդ առաջնության «Արևելք» շրջանի հաղթող - 2012-13
* ԱԶԼ Գավաթի հաղթող - 2014

## Ծանոթագրություններ

## Արտաքին հղումներ
* Էջը  *[[Sportbox.ru]] կայքում*

Կատեգորիա:Հայաստանի հավաքականի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ռուսահայ ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Կատեգորիա:Փյունիկի ֆուտբոլիստներ
Կատեգորիա:Ֆակելի ֆուտբոլիստներ
Մովսես Ջանբազյան

**Մովսես Պողոսի Ջանբազյան** (), հայազգի  բարերար, Ամերիկայի Հայ Ավետարանչական ընկերակցության (ԱՀԱԸ)  գործադիր տնօրեն, Հայ Ավետարանական համաշխարհային խորհրդի նախագահ, «Հայաստան» համահայկական հիմնադրամի տնօրենների խորհրդի հոգաբարձու, Մերձավոր Արևելքի աստվածաբանական ճեմարանի հոգաբարձության անդամ, Հայկազյան համալսարանի խնամակալության անդամ և Պատվավոր դոկտոր։

## Կենսագրություն
Մովսես Ջանբազյանը ծնվել է 1945 թվականին Լիբանանի Այնճար գյուղաքաղաքում, Պողոս և Ագնեսա Ջանբազյանների ընտանիքում։ Սովորել է Այնճարի Հայ Ավետարանական Վարժարանում, այնուհետև 1968 թվականին ավարտել Բեյրութի Հայկազյան համալսարանի արդի եվրոպական պատմության բաժինը և ստացել արվեստի բակալավրի աստիճան, իսկ  1971 թվականին Բեյրութի Մերձավոր Արևելքի Աստվածաբանական դպրոցում ստանում է Քրիստոնեական դաստիարակության մագիստրոսի աստիճան։ Երկու տարի Թրադի (Բեյրութ) Հայ Ավետարանական Ընկերային Ծառայության կենտրոնի հիմնադիր տնօրեն աշխատելուց հետո նա հրավիրվում է Բրազիլիայի Սան Պաուլո քաղաքի Հայ Ավետարանական եկեղեցու հոգևոր հովիվ ու Ուրուգվայի Մոնտեվիդեո քաղաքի Հայ Ավետարանական Առաջին եկեղեցու այցելող հովիվ։ 1978 թվականին Մովսես Ջանբազյանն ամուսնանում է Լուիզա Յումուշակյանի հետ։ Նրանք ունենում են երկու երեխա՝ Վահագն և Անի։ 1980  թվականին Հայ Ավետարանչական ընկերակցության (ԱՀԱԸ) կողմից հրավիրվում է Ամերիկա և նշանակվում Ընկերակցության դաշտի առաջին տնօրեն, իսկ 1987 թվականին՝ Ամերիկայի Հայ Ավետարանչական ընկերակցության գործադիր տնօրեն, միաժամանակ Ընկերակցության գործունեության վերահսկման և ընդհանուր ղեկավարման պատասխանատու։ Նրա պաշտոնավարման ընթացքում ԱՀԱԸ-ի ակտիվները հասել էին 102 միլիոնի։ Սպիտակի երկրաշարժի ժամանակ Ջանբազյանը գլխավորել է ԱՀԱԸ-ի պատվիրակության այցը Հայաստան և ցուցաբերել օգնություն դեղորայքի, սննդի, բժշկական սարքավորումների և հագուստի տեսքով։ Ջանբազյանը նշել է, որ մեր առաջնահերթ նպատակների ու ծրագրերի մեջ այսուհետ Հայաստանը պետք է լինի առաջին տեղում՝ գլխավորը և դառնա մեր ավետարանչական ջանքերի հիմնական առանցքը։ 1991 թվականին, Հայաստանի անկախացումից հետո Մովսես Ջանբազյանի ջանքերով Հայ Ավետարանական Եկեղեցին պաշտոնապես գրանցվել է Երևանում և բացել իր առաջին գրասենյակը։ Դոկտոր Մովսես Ջանբազյանը մահացել է 2000 թվականի սեպտեմբերի 25-ին, 55 տարեկան հասակում։ Մահից մոտ քսան օր անց Մեծի Տանն Կիլիկիո կաթողիկոս Արամ Առաջինը հայրենիքին կատարած իր անհուն զոհողության համար Մովսես Ջանբազյանին հետմահու շնորհեց Մեծի Տանն Կիլիկիո Կաթողիկոսության Ս. Մեսրոպ Մաշտոց շքանշանով։ 2004 թվականի սեպտեմբերի 26-ին Երևանի թիվ 79 դպրոցը անվանակոչվեց Մովսես Ջանբազյանի անվամբ։

## Ծանոթագրություններ

## Արտաքին հղումներ
*«Տեսիլքի և առաքելության մարդը» ֆիլմը` նվիրված վեր. դոկտ. Մովսես Ճանպազյանին: ՅուԹուբում
*«Մի հատված վեր. դոկտ. Մովսես Ճանպազյանին նվիրված հուշ-երեկոյից» ՅուԹուբում

Կատեգորիա:Հայ բարերարներ
Չեն Յանցյուի տուն-թանգարան

**Չեն Յանցյուի տուն-թանգարան** (), թանգարանը գործում է Սիչենում (Պեկին)։

## Թանգարանի մասին
Թանգարանը բացվել է այն տանը, որտեղ ապրել է պեկինյան օպերայի հայտնի դերասան Չեն Յանցյուն (1937-1958)։

Թանգարանի կառուցման նախապատրաստական աշխատանքները կատարվում էին դեռևս հին ժամանակներից, երբ կենդանի էր Չեն Յանցյուն։ Ունի 390մ² տարածք, թանգարանում ցուցադրվում են դերասանի կոստյումները, անձնական հայելին և անձնական այլ իրեր՝ կենցաղային իրեր, գեղանկարներ, պիեսներ ու գրքեր, այդ թվում՝ Չենի հեղինակությամբ տարբեր գործեր, որոնք վերաբերվել են չինական օպերային։

## Ծանոթագրություններ

Կատեգորիա:Չինաստանի թանգարաններ
Սուրբ Հովսեփ եկեղեցի (Ամման)

**Ամմանի Սուրբ Հովսեփի եկեղեցի** () կամ **Ամմանի լատինական եկեղեցի**, կաթոլիկ եկեղեցի, որը գտնվում է Հորդանանի թագավորության մայրաքաղաք Ամմանում։

Ամմանի այս եկեղեցին կրում է քրիստոնեական եկեղեցու սուրբ Հովսեփ Նազովրեցու անունը։ Սուրբ Հովսեփի եկեղեցին *Լատինական պատրիարքարանի* կազմի մեջ մտնող եկեղեցիներից է։

2015 թվականից ի վեր եկեղեցին ոչ միայն մատուցում է կրոնական ծառայություններ, այլև ծառայում է, որպես բնակավայր Իրաքի պատերազմից հետո այստեղ ապաստանած փախստականների համար։

Այս շրջանում նման նախաձեռնությամբ հանդես են եկել աշխարհի ավելի քան 40 եկեղեցիններ։ Հորդանանի թագավոր Աբդուլլահ II-ը ևս պաշտոնապես հրավիրել է Իրաքի քրիստոնյաներին Հորդանանի տարածք։ Այս ամենից հետո պաշտոնական Վատիկանը հայտարարեց, որ հավանություն է տալիս նախագահի որոշմանն ու պատրաստ է օգնել այս հարցում։

## Ծանոթագրություններ

Կատեգորիա:Հորդանանի եկեղեցիներ
Ռյու-դյու-Շա-քի-Պեշ

**Ռյու-դյու-Շա-կի-Պեշ** (, Ձկնորս Կատվի փողոց), փողոց Փարիզի 5-րդ շրջանում, միացնում է Սեն Միշել ափամերձ տարածքը և Յուշետ փողոցը։ Ունենալով 1,80 մ լայնություն և 29 մ երկարություն, համարվում է Փարիզի ամենանեղ փողոցը (չնայած նրա անվանումը վիճարկում է Սանտյե-դե-Մերիզյեն () Փարիզի XII շրջանում) և ամենափոքրերից մեկը։

## Պատմություն
Փողոցը հայտնի է 1540 թվականից։ Այդ ժամանակ մերձափնյա տարածք, որպես այդպիսին, գոյություն չուներ, և փողոցը աստիճան էր հանդիսանում, որ տանում էր ուղիղ Սենայի մոտ։  Սկզբնապես այն կոչվում էր *rue des Étuves* («Բաղնիքային փողոց»), ապա անվանումը փոխվեց՝ *rue du Renard* («Աղվեսի»)։

## Արվեստի մեջ
* Հունգարացի գրող Յոլան Ֆյոլդեշը (), որը երկար ժամանակ բնակվել է Փարիզում, գրել է «Ձկնորս Կատվի փողոց» անունով վեպ, որը հրատարակվել է 1936 թվականին և թարգմանվել է աշխարհի տարբեր լեզուներով։
* Արգենտինացի բանաստեղծ Խուան Հելմանը հիշատակում է փողոցը իր *El botánico* բանաստեղծության մեջ։
* Փողոցին է նվիրված շվեյցարական Recto Verso խմբի նույնանուն երգը։

## Ծանոթագրություններ

## Գրականություն
* 
* 

Կատեգորիա:Փարիզի փողոցներ
Վիշապի ոճ

250px|մինի|Պատմական Դալեն հյուրանոցը Քվիթեսեյդում
**Վիշապի ոճ** (), դիզայնի և ճարտարապետության ոճ, որ առաջացել է Նորվեգիայում։ Լայնորեն կիրառվել է 1880-1910 թվականներին։ Ռոմանտիկ ազգային ոճի և ազգային ռոմանտիկության դրսևորում է։

## Պատմություն
Վիշապի ոճի ներշնչանքի աղբյուրը եղել են վիկինգները և միջնադարյան Սկանդինավիայի արվեստն ու ճարտարապետությունը։ Նորվեգիայում մեծ տարածում են ունեցել փայտե եկեղեցիներն ու նավերը։ Այդպիսի նավեր են պահպանվել, օրինակ, Գոքսթադում, Օսեբերգում։

Ոճի առանձնահատկություններից է նորվեգական մոտիվի կիրառումը, օրինակ` վիշապների, օձերի թեման։ Նոր դարաշրջանում հին ավանդույթների կիրառման նախաձեռնությամբ հանդես են եկել ճարտարապետներ Հոլմ Մյունթեն և Բալթազար Լանգեն։ Մյունթեի նախագծով վիշապի ոճով Գերմանիայի Պոտսդամ քաղաքում կառուցվել են *Kongsnæs* կայարանը նավաստիների համար, կայսր Վիլհելմ II-ի որսորդական առանձնատունը։

## Բնորոշ առանձնահատկություններ
250px|մինի|Ֆրոգնեսեթերեն ռեստորանը, 1890-1891
Վիշապի ոճին բնորոշ են հետևայալ առանձնահատկությունները.
* Փայտե անպաշտպան պատեր
* Վիշապի գլխի տեսքով զարդարանքներ
* Մեծ տանիքներ և քիվեր

## Ծանոթագրություններ

## Արտաքին հղումներ
* Վիշապի ոճ

Կատեգորիա:Դիզայն
Կատեգորիա:Ճարտարապետական ոճեր
2016 թվականը կինոյում

## Ամենաշահութաբեր

## Ֆիլմեր, որոնք պատրաստ էին վարձույթի 2016 թվականին
### Հունվար -մարտ

## Ծանոթագրություններ

Կատեգորիա:2016
Քորգեն

մինի

**Կորգեն**,  գյուղ և ինքնավար շրջան Նորվեգիայում` Նուրլանում։ Գյուղը նաև Հեմնես մունիցիպալիտետի վարչական կենտրոնն է։ 
Կորգենը Հեմնեսի ամենամեծ գյուղն է։ Այն ճանապարհով  կապված է Մու ի Ռանայի, (Mo i Rana), Մոսյոյենի (Mosjoen)  և Բլեյքվասսլի (Bleikvassli) հետ։

Կորգեն եկեղեցին խաչաձև եկեղեցի է ` թվագրված 1863 թվականով։  Այն կառուցված էր փայտից և ուներ 450 նստատեղ։ Կորգենի սպորտային ակումբը ուներ ֆուտբոլի, հանդբոլի թիմեր։

## Պատմություն
Կորգեն գյուղը երկար ժամանակ է, ինչ գոյություն է ունեցել, բայց ադմինիստրատիվ կենտրոնը ստեղծվել է ավելի ուշ։ Կորգենի մունիցիպալիտետը հիմնադրվել է 1918 թվականի հուլիսին` Հեմնեսի մունիցիպալիտետից առանձնանալուց հետո։

Սկզբում ինքնավար շրջանը ուներ 1369 բնակիչ։ Ավելի քան 45 տարի անց` 1964 թ.-ին, այն դադարեցնում է իր գոյությունը` միանալով Հեմնեսին` Սյոր Ռանայի և Հաթթֆյելլդայի հետ միասին, և ստեղծվում է Հերմեսի նոր, ավելի մեծ միավոր։ Մինչև միանալը Քորգենի վարչական միավորն ուներ 3.033 բնակիչ։

Բեսիսֆյորդը գործածվել է որպես համակենտրոնացման ճամբար Երկրորդ համաշխարհային պատերազմի ժամանակ, հատկապես Հարավսլավիայի բնակչության համար։

## Արդյունաբերություն
Նորվեգիան տնօրինում է էլեկտրաէներգիայի ընկերությունը։ Nedre Rossaga-յի հզոր սարքավորումները տեղադրված են Վեստերլիում` Կորգենում և Օվրե Ռյուսեջում։ Ռյուսեջա հզոր սարքավորումները տեղադրված են Բլեյքվասսլիայում (Bleikvasslia)։ Հիդրոէլեկտրակայանների կառուցումը սկսվել է 1948 թվականին և ավարտվել 1955 թ.-ին։ Statkraft-ը ունի նաև շրջանային գրասենյակ, որը գտնվում է Քորգենի մունիցիպալիտետի շենքի մոտ։

## Աշխարհագրություն
Քորգենը գտնվում է խորքային մասում և շրջապատված է սարերով։ Մոսյոյենի հարավարևմտյան ուղղությամբ ընկած է Gorgfjellet Vesterfjellet լեռնաշղթան, դեպի արևելք` Klubben-ն է, իսկ Մո ի Ռանանի հյուսիսային ուղղությամբ Կանգսենն է։

### Քորգֆյելլե
Շատ նորվեգացիներ լսել են Քորգենի մասին, որովհետև հանրահայտ Korgfjellet լեռնաշղթան, գտնվում է Հեմնես և Վեֆսն ինքնավար շրջանների միջև։ Լեռների սահմանը  հյուսիսից-հարավ ուղղությամբ գտնվում է Կորգենի և Էլսֆյորդի միջև։ Կորգֆյելլեթը հաճախ ձմռան ընթացքում շրջանը բաժանում է երկու խղճուկ ճանապարհի` երթևեկության ժամանակ պատճառ  դառնալով դժբախտ պատահարների։ Այս հանգամանքը այժմ վերացել է, քանի որ 2005 թվականին ավարտվել է Քորգֆյելլի թունելի կառուցումը։

## Ծանոթագրություններ

## Արտաքին հղումներ

* .htm  Korgen Church
* Korgen Camp
* Korgen Mountain Inn 
* Race from Bleikvasslia to Korgen 
* [http:/   /www.korgenfotball.com/ Korgen IL (football team)]

Կատեգորիա:Հեմնես
Կատեգորիա:Նորվեգիայի վարչական շրջաններ
Նորվեգիայի խորհրդարանի նախագահների ցանկ

thumb|200px|Նորվեգիայի խորհրդարանի պատկերանշանը
thumb|200px|Նորվեգիայի դրոշը
thumb|200px|Նորվեգիայի Ստորտինգի շենքը
thumb|200px|Նորվեգիայի Ստորտինգի գլխավոր դահլիճը, որտեղ անցկացվում են խորհրդարանի նիստերը
thumb|200px|Էդիսֆոլդի ժողով, 1814թ.

Նորվեգիայի պետական կառավարումը իրականացվում է գործադիր և օրենսդիր իշխանությունների կողմից։ Օրենսդիր իշխանության գործառույթները իրականացնում է Նորվեգիայի խորհրդարանը՝ Ստորտինգը։ Այն ձևավորվում է ուղղակի ընտրությունների միջոցով, որին մասնակցող կուսակցությունները և առանձին պատգամավորները պայքարում են խորհրդարանում մանդատ ստանալու համար։ Խորհրդարան անցած և ամենաշատ պատգամավորական մանդատ ստացած քաղաքական ուժի առաջնորդը սովորաբար թագավորի կողմից նշանակվում է Նորվեգիայի վարչապետ։

Ստորտինգի աշխատանքները ղեկավարում է խորհրդարանի նախագահը։ Այդ պաշտոնը հաստատվել է 1814 թվականին Նորվեգիայի նոր ընդունված սահմանադրությամբ։ Սկզբնական շրջանում Ստորտինգը ունեցել է միանգամից մի քանի նախագահ։

Ստորև ներկայացվում է Նորվեգիայի խորհրդարանի նախագահների ցանկը։

## Ծանոթագրություններ

Կատեգորիա:Նորվեգիայի քաղաքականություն
Կատեգորիա:Ցանկեր:Նորվեգիա